**Р Е Ш Е Н И Е № ПВ-6-П/2015г.**

**1.** Процедурата по реда на глава шеста от Закона за опазване на околната среда(ЗООС) за инвестиционно предложение: **«Изменение на основни параметри на съществуваща МВЕЦ „Тъмръш“, с цел подобряване на водния режим на р. Тъмръшка при протичане на високи води“** с предвидени дейности на територията на с. Бойково, община „Родопи“ е започнала с внасяне в Регионалната инспекция по околната среда и водите /РИОСВ/ – гр. Пловдив на уведомление с вх. № ОВОС-63/30.01.2015г. от Възложителя – **„Тракия газ“ ЕООД**,

2. Поради установени пропуски в представеното уведомление, на основание чл. 5, ал. 4 от Наредбата за условията и реда за извършване на оценка на въздействието върху околната среда (Наредба за ОВОС, приета с ПМС №59/2003 г.), с писмо изх. № ОВОС-63/13.02.2015 г. от Възложителя е изискано предоставянето на следната допълнителна информация:

*2.1. Необходимо е да се изясни местоположението и собствеността на всички засегнати от ИП имоти, както и да се представи принципно съгласие от собствениците/ползвателите им относно провеждането на процедура по реда на глава шеста от ЗООС.*

*2.2. Моля, в списъка на имотите по т.1.1 да включите и имотите, които ще бъдат реално засегнати, вследствие заливането им от новоизграденото съоръжение (изравнител).*

3. С писмо вх. № ОВОС-63/12.03.2015г. Възложителят е внесъл геодезическо заснемане за установяване на засегнатите от инвестиционното предложение имоти.

4. Така представената частична информация не дава отговор на поставените с писмо изх. № ОВОС-63/13.02.2015 г. въпроси. Във връзка с това, с писмо изх. № ОВОС-63/19.03.2015 г. на Възложителя повторно е указано следното:

*4.1. Наложително е да представите* ***изисканото от нас с писмо изх. № ОВОС-63/13.02.2015г. принципно съгласие*** *от собствениците/ползвателите на описаните имоти относно провеждането на процедура по реда на глава шеста от ЗООС.*

*4.2. Моля, в списъка на имотите по т.1.1 да включите всички имоти, които ще бъдат реално засегнати, вследствие осъществяването на новоизграденото съоръжение (изравнител).*

5. На основание чл. 5, ал. 4 от Наредбата за ОВОС е определен срок до 18.04.2015 г. за предоставяне на допълнителната информация. Писмото е изпратено на Възложителя с обратна разписка, от която е видно, че същото е получено на 20.03.2015 г.

Към днешна дата Възложителят не е представил изисканата документация и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл. 5, ал. 5 от Наредбата за ОВОС и чл. 56, ал. 2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда **за инвестиционно предложение:** **Изменение на основни параметри на съществуваща МВЕЦ „Тъмръш“, с цел подобряване на водния режим на р. Тъмръшка при протичане на високи води“** с предвидени дейности на територията на с. Бойково, община „Родопи“ с Възложител – **„Тракия газ“ ЕООД**, бул. „Славянски“ № 12, гр. Стара Загора

**С прекратяване на производството по определяне на приложимата процедура по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 30.04.2015г.**

*Директор на РИОСВ - Пловдив*